ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ ኣብ ህዘባዊ ቦታታት ሽጋራ ምትካኽ ብምቁጽጻራ ብውድብ ጥዕና ዓለም ተሸሊማ ግርማይ ገብሩ ሪፖርተር፡ ቢቢሲ ትግርኛ 15 መስከረም 2017 ዝተመሓየሸ 18 መስከረም 2017 መግለጺ ስእሊ, ወኪል ውድብ ጥዕና ዓለም ዶክተር ፓሚላ ሚቱላ ንምምሕዳር ክልል ትግራይ ሸሊመን። ውድብ ጥዕና ዓለም ትግራይ ሓንቲ ካብ ተሸለምቲ 6 ኣካላት ኣፍሪካ ገይሩ ብምሕራይ ሎሚ መዓልቲ ኣብ ከተማ መቐለ ሸሊምዋ'ሎ። እቲ ፅምብል ኣብ ሆቴል ኣክሱም ዝተኻየደ እንትዀን ኣብ ኢትዮጵያ ተወካሊት ውድብ ጥዕና ዓለም ዶክተር ፓሚላ ሚቱላ ንዋና ዳይሬክተር እቲ ውድብ ብምውካል ንምምሕዳር ክልል ትግራይ ሸሊመን። "ኣብ ዓለምና ብጠንቂ ምትካኽ ሽጋራ 7 ሚልየን ሰባት ህይወቶም ይስእኑ" ዝበላ ዶክተር ፓሚላ ኢትዮጵያውያን ንዘርአኹምዎ ኣብነታዊ መርአያ እንኳዕ ደስ በለኩም" ኢለን። ምክትል ኣማሓዳሪ ክልል ትግራይ ኣምባሳዳር ዶክተር ኣዲስ ኣለም ባሌማ ነቲ ዝተዳለወ ክብርን ኣፍልጦን ተቐቢሎም። ዶክተር ኣዲስ ኣለም፡ ትግራይ፡ ትካላት ምሕደራኣ ንዘውጸኦ ሕግታት ምቁጽጻር ሽጋራ ተግባራዊ ክትገብር ምኽኣላ ብምግላጽ፤ እቲ ዝተወሃበ ክብርን ኣፍልጦን ንዝያዳ ስራሕ ዘተባብዕና እዩ ኢሎም። መግለጺ ስእሊ, ጎስጓስ ተመሃሮ ኣንጸር ምትካኽ ሽጋራ ኣብ ትግራይ፡ ህዝቢ ኣብ ዝእከበሉን ዝግልገለሉን ቦታታት ሽጋራ ምስታይ ዝኽልክል ሕጊ ተግባራዊ ኣብ ምግባር፤ ህዝቢ ዝለዓለ ግደ ከምዝነበሮ፡ ሓላፊ ቢሮ ጥዕና ትግራይ ዶክተር ሓጐስ ጐደፋይ ገሊጾም። በዓል መዚ ምምሕዳርን ቁፅፅርን መግቢ፣መድሓኒትን ክንክን ጥዕናን ኣይተ የሁሉ ደነቀው ብወገኖም ኣብ ኢትዮጵያ 3.1 ሚልየን ሰብ ሽጋራ ከምዘትከኽ ኣብቲ መድረኽ ብዕሊ ገሊፆም። "እዚ ድማ" ኢሎም "ንሕማማት ሳምቡእ፣ መንሽሮ፣ ልቢን ካልኦትን የሳጥሕ፤ ጥንሲ እውን ይጐድእ፤ ሽጋራ ንዘይሰትዩ ኸዓ ጥዕናኦም ይህውኾ'ሎ" እንትብሉ ሓበሬታ ሂቦም። ኣብ ከተማ መቐለ ብፍላይ መንኣሰይ ተኣኪቦም ኩዕሶ እግሪ ኣብ ዝርእይሉ ማእኸል መዘናግዒ፣ቤት ምግብን መስተን ቤተ'ምበሳ ሽጋራ ኣይስተን። እቲ ሕጊ ካብ ዝወፅእ ናብዚ ሽጋራ ዝሰትዩ ናብ ደገ ክወፅኡን ኣፀቢቖም ክርሕቑን ከምዝግበር ወናኒ እቲ ትካል ኣይተ ብርሃነ ኪሮስ ንቢቢሲ ተዛሪቦም። መግለጺ ስእሊ, ኣብዚ ሐዚ እዋን ኣብ ትግራይ 153 ኣምቡላንስ ኣለዋ ካልእ ኣብ መቐለ ተምሃሮ ዩኒቨርሲቲ ብበዝሒ ኣብ ዝርከብሉ ማእኸል መዘናግዒ ሳምቡካ ኣብ ውሽጢ እቲ መዘናግዒ ሽጋራ ምስታይ ፈፂሙ ከምዘይፍቀድ ወናኒት ሳምቡካ ወይዘሮ ሰብለወንጌል ኣሰፋ ንቢቢሲ ይገልፃ። ሰተይቲ ሽጋራ ካብ ካንሸሎ ወፂኦም ክሰትዩ ከምዝግደዱ እውን ሓቢረን። ኣብቲ ሎሚ መዓልቲ ዝተኻየደ መድረኽ ዝተረኸቡ ሚንስትር ሚንስትሪ ጥዕና ፕሮፌሰር ይፍሩ ብርሃነ "ትግራይ ብጥዕና ጥራሕ እንተይኰነትስ ብኻልኦት ክፋላት ልምዓት እውን ኣብነት እያ፤ ወትሩ ንትግራይ ምሰሉ እዩ ዝበሃል ዘሎ" ብምባል ንኢዶም። "ንትግራይ ውድብ ጥዕና ዓለም ጥራሕ ኣይኰነን ኣፍልጦን ክብርን ዝህባ፤ ሚኒስትሪ ጥዕና እውን ሸሊምዋ'ሎ" ኢሎም። "ሚኒስትሪ ጥዕና ንትግራይ 130 ኣምቡላንስ ብመልክዕ ሽልማት ኣበርኪቱ'ሎ፤ መንግስቲ ትግራይ እውን ተወሰኽቲ 120 ኣምቡላንስ ዓዲጉ'ሎ፤ ስለ'ዚ ሎሚ ዓመት ናብ ትግራይ 250 ኣምቡላንስ ክውሰኻ እየን" ኢሎም ፕሮፌሰር ይፍሩ። ኣብዚ ሐዚ እዋን ኣብ ትግራይ 153 ኣምቡላንስ እየን ዘለዋ፡ ምስተን ሐዚ ተወሲኸን ዘለዋ ትግራይ ብድማር 403 ኣምቡላንስ ከምትውንን ተገሊፁ እዩ። ብመሰረት'ዚ ኣብ ሕድሕድ ወረዳ ትግራይ 5 ኣምቡላንስ ኣገልግሎት ክህባ እየን። ኣብቲ ሎሚ መዓልቲ ኣብ ከተማ መቐለ ዝተኻየደ ፅምብል ምሃብ ኣፍልጦ ኣብ ዝተፈላለዩ ስራሕቲ ጥዕናን ንግድን ዝተዋፈሩ ትካላት ብወከልቶም ኣቢሎም ተረኺቦም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
